open-index/open-wikipedia-markdown huggingface dataset:
Kupreško polje

**Kupreško polje** velika je kraška visoravan u jugozapadnom dijelu Bosne i Hercegovine, smještena istočno od dva susjedna kraška polja: Livanjskog i Glamočkog, te sjeverno od Duvanjskog. Pruža se od sjeverozapada prema jugoistoku, dugo je 24 km, široko 10 km i površine 93 km2. Prosječna nadmorska visina polja iznosi 1130 m. Geološki mu je sastav od verfenskih škriljevaca, u širini djelomično od pješčenjaka, krečnjaka, dolomita i slojeva melofira. U južnim krajevima pokriveno je neogenim jezerskim talozima, glinom i šljunkom. Središte polja jest mjesto Kupres, malo i visoko naselje i centar depopulacijske opštine.

Prostor Kupreškog polja sastoji se iz tri sekundarne i hidrografski dosta samostalne kotline: Bajramovačke na sjeveru, Mrtvičke u sredini i Milačke na jugu. Tlo je najneravnije u bajramovačkom dijelu, gdje su mnogobrojne kose, uvale i vrtače velikih razmjera, a tek je na zapadu prostrana ravan. Kroz ovaj kraj protječe rječica Mrtvaja, koja izvire kod sela Stražbenice, teče prema sjeverozapadu i ponire na kraju polja, blizu Šemenovaca. Mrtvičkom kotlinom teče rječica Mrtvica, u koju se ulijevaju potoci Smrdelj, Karićevac i Jazmak. Teče prema zapadu i sjeverozapadu i uvire pod Kurljanjem, odnosno pod Jarmom. Milačkom kotlinom teče Milač, vodom najobilatija kupreška ponornica. 

Krševite planine oko polja apsorbuju goleme količine padavina koje se potom kroz propusnu stijenu cijede u podzemlje. Kad naiđu na nepropusnu stijenu, voda ponovno izbija na površinu, obično u jednom kraju polja u obliku jednog ili više raštrkanih izvora. Iz njih često teku rijeke, jer taloženjem lapora i gline nastaje nepropusna podloga, pa se održavaju na površini. U drugom, nižem kraju polja rijeke naiđu na propusnu krašku stijenu, pa voda ponovno ponire i nastavlja svoj put kroz kraško podzemlje.
U polju je utvrđeno postojanje: 1 vrsta ribe, 134 vrste ptica, 13 vrsta vilinih konjića, 146 floralnih vrsta. Plodna zemlja nastala je hiljadugodišnjim ispiranjima s okolnih brda kišom, bujicama kiše i otopljenog snijega ili ju je donijela rijeka.
## Kraški fenomeni
Kraški fenomen Kupreškog polja su i vrtače, urušene ponikve. Ima ih pet i originalna su pojava u ovome kraju. Istraživanjem je utvrđeno da su oblikovan u tektonski razlomljenim karbonatnim naslagama gornjokredne starosti (krečnjaci i breče). Izgled vrtača je uglavnom tipičan, ljevkasto udubljeni i okruglasti oblik. Postanak ovih vrtača je najvjerovatnije vezan uz podzemni erozivno-korozijski uticaj vode pri čemu su se podzemni stropovi urušili. Dalje oblikovanje je uvjetovala oborinska voda koja je istim procesima odnosila postrani materijal prema dnu. Vjerojatno su vrtače Japage nastale zahvaljujući upravo tim procesima. Nalaze se na sjevernom dijelu Kupreškog polja u blizini sela Rastičevo.

## Dani kosidbe
Na Kupreškom polju svake prve nedjelje u julu, održavaju se ''Dani kosidbe'', u narodu poznatija pod imenom „Strljanica“. Ona datira još iz XIX vijeka i označava početak kosidbe trava, nekada najvažnijeg posla na ovoj visoravni. 
## Reference
Nacionalni spomenici u Jezeru

Na listi nacionalnih spomenika kulture Bosne i Hercegovine za opštinu Jezero se nalaze slijedeći spomenici:
* Zgrada željezničke stanice u Jezeru, historijski spomenik 

## Reference

## Vanjske veze
* Zvanična stranica komisije za očuvanje nacionalnih spomenika Bosne i Hercegovine
The Gas Man

***The Gas Man*** () je epizoda američke policijske serije **, odnosno finale njene , premijerno prikazana 5. maja 1995. godine. Radnja prikazuje kako bivši plinar Victor Helms izlazi iz zatvora nakon nekoliko godina koje je odležao za ubistvo iz nehata, a koje je bio istraživao detektiv Pembleton, te se uz pomoć prijatelja pokušava osvetiti Pembletonu tako što će mu sabotirati istrage ubistava. *The Gas Man* je zanimljiv kao prva epizoda u kojoj su se zbivanja prikazivala iz perspektive epizodnih likova. Barry Levinson je kasnije objasnio da je njeno snimanje odobrio u vrijeme kad nije bilo sigurno hoće li NBC seriju obnoviti za četvrtu sezonu, te da je namjerno odlučio koristiti epizodne likove u znak prkosa upravi TV-mreže.

## Izvoi

*Kalat, David P. (1998). *Homicide: Life on the Street: The Unofficial Companion*. Los Angeles, California: Renaissance Books. p.&nbsp;102. .
*Levinson, Barry. (2003) (Audio commentary). *Homicide Life on the Street - The Seasons 1 & 2*. [DVD]. A&E Home Video.
Dejrut

**Dejrut** (arapski: إبشواي/*Dairut*, koptski: Terōt) je grad od 93,223 stanovnika u centru Egipta u Muhafazi Asjut.

## Geografija

Dejrut leži na zapadnoj obali rijeke Nil, udaljen šesdesetak km sjeverozapadno od svog administrativnog centra Asjuta.

## Historija
Dejrut je poznat kao mjesto u kom je 1871. podignuta najstarija brana na Nilu, koja služi za akomulaciju i skretanje vode prema kanalu Bar Jusuf.

## Reference

## Vanjske veze
* ''Map - Dairut (Dayrūţ)''
Alabaster

**Alabaster** (grčki: ἀλάβαστρος, ἀλάβαστρον) je sitnozrnasti mineral - gips, koji se vijekovima koristio za izradu skulptura, rezbarija i drugih dekoracija. Ime je dobio po egipatskom gradu Alabastronu.

## Karakteristike i historija

Obično je snježnobijeli i proziran, ali se može umjetno obojati i toplinskom obradom urediti da izgleda kao mramor.
Antički alabaster bio je smeđi ili žućkast kao mramor.

## Historija

U Antičkom Egiptu i Asiriji od alabastera su se izrađivali dekorativni i utilitarni predmeti (posuđe, svjetiljke, kanopske vaze, biste), zidne oplate u dvoranama asiriskih vladara u Ninivi, reljefe u egipatskim piramidama i kojekakve dekoracije u arhitekturi. Etrušćani su od njega pravili urne.

U srednjem vijeku tanke i prozirne alabasterske pločice - *alabastrine* (zvane Marijino staklo), koristile su se umjesto prozorskog stakla. 
Počevši od 19. vijeka alabaster se dosta koristio po Zapadnim zemljama (kao zamjena za mramor) za izradu skulptura, predmeta primijenjene umjetnosti i oltara.

Firenca, Livorno i Milano u Italiji i Berlin u Njemačkoj bili su važni centri za izradu i promet djelima od alabastera.

## Reference

## Vanjske veze

*''Alabaster, mineral''
Explorers (Star Trek: Deep Space Nine)

***Explorers*** () je epizoda američke science fiction TV-serije *[[Star Trek: Deep Space Nine]]*, premijerno prikazana 8. maja 1995. godine. Radnja prikazuje kako Benjamin Sisko odlučuje dokazati kako su drevne bajoranske legende o istraživanju svemira bile istinite, te sagradi svemirski brod na solarna jedra sa kojim pokušava doći do Cardassije.

Scenario za epizodu je bio inspiriran znamenitom ekspedicijom Kon-Tiki, prilikom koje je norveški istraživač Thor Heyerdahl dokazao kako su drevni ljudi mogli splavom  preploviti Pacifik. *Explorers* se često navodi kao jedna od najvedrijih i najoptimističkijih epizoda serije. U njoj se lik Benjamina Siska prvi put pojavljuje s bradom.

## Reference

## Vanjske veze
* 

* ''Baraka'' card image at the official homepage of the *Star Trek* CCG.
Faces (Star Trek: Voyager)

***Faces*** () je epizoda američke science fiction TV-serije *[[Star Trek: Voyager]]*, prikazana 8. maja 1995. godine. Radnja prikazuje kako B'Elannu Torres zarobe Viidijanci te kako njihov glavni kirurg Sulan na njoj provodi proceduru kojom dobiva ekstrakt klingonske DNK, stvorivši dvije B'Elanne - jednu klingonsku, i drugu, ljudsku.

Epizoda je nastala prema konceptu koga je bio osmislio Jonathan Glassner, budući tvorac TV-serije *[[Stargate SG-1]]*. Danas je najpoznatija kao jedina u kojoj glumica Roxann Biggs-Dawson nastupa bez šminke, i to u scenama gdje je njen lik potpuno ljudski; u scenama gdje se istovremeno pojavljuju klingonska i ljudska verzije lika je kao dublerka nastupila glumica Joy Kilpatrick. Iako su pojedini glumci, poput Roberta Beltrana, imali problema sa šminkom (u scenama gdje se njegov lik Chakotay maskira u Viidijanca), među članovima glumačke postave je bila prilično hvaljena.

*Faces* je uglavnom imala dobre kritike, ali je kasnije dio kritičara imao zamjerke prema završnici u kojoj B'Elanna Torres vraća svoj miješani identitet.

## Izvori

## Vanjske veze
*
Brian Markinson

**Brian Markinson** (1. septembar 1961 -) je američki glumac koji živi i radi u Kanadi, poznat po karakternim i epizodnim ulogama u američkim i kanadskim TV-serijama.

## Reference

## Vanjske veze
*
Minja

**Minja** (arapski: المنيا‎‎/*Al-Minyā*) je grad od 254,523 stanovnika u sredini Egipta u Muhafazi Minja u kojoj je i administrativni centar .

Otprilike polovina stanovnika su kršćanski Kopti.

## Geografija

*Minja* se nalazi na u Gornjem Egiptu, na zapadnoj obali rijeke Nil, udaljena 225 km jugoistočno od glavnog grada Kaira, sa kojim je povezana magistralnom željezničkom prugom.

## Historija

Prekoputa rijeke prema jugoistoku, nalazi se arheološki lokalitet - **Menat Khufu** po kom je Minja dobila ime, jer to na staroegipatskom znači *Odgajalište [[Khufu]]a*. 
U njemu su se naime rađali i odrastali faraoni iz Četvrte egipatske dinastije (otprilike 2575. pne.-2465. pne.).
Tu su pronađeni i gerzejski prahistorijski artefakti i mala piramida iz vremena Treće dinastije (otprilike 2650. pne.- 2575. pne.

### Privreda i transport

Industrija Minje je  vezana uz njegovu ratarsku okolicu, a to su mlinovi, predionica 
pamuka i šećerana.

Minja je danas financijski-trgovački i administrativni centar tog dijela Egipta. Univerzitetski grad sa važnim televizijskom stanicom. Sve do izgradnje mosta, bila je i vrlo prometna trajektna luka za automobile.
Zbog dobrih transportnih veza postala je mjesto iz kog turisti idu u obilazak Gornjeg Egipta, pa ima dosta hotela.

### Gradovi prijatelji
* Hildesheim, Njemačka
## Reference

## Vanjske veze

* ''Al-Minyā, Egypt''
Minja (muhafaza)

**Muhafaza Minja** ( / *Muḥāfẓet El Minya*) je jedna od 27 muhafaza na koje je Egipat administrativno podjeljen.

## Geografija

*Muhafaza Minja* se nalazi u Gornjem Egiptu, između Muhafaze Beni Suejf na sjeveru i Muhafaze Asjut na jugu.
Prostire se na površini od 32,279 km², u kojoj živi 5,673,629 stanovnika

Teritorij Muhafaze Minja prostire se duž naplavnog pojasa rijeke Nil u dužinu od nekih 120 km, ali također uključuje i dio Libijske pustinje, koji se pruža prema oazama. I sa zapada i istoka pretapa se u pustinju, a pojas koji je naseljen i obrađen na istočnoj obali je vrlo uzak.

### Administrativna podjela

Muhafaza je administrativno podjeljena na 15 okruga; Abu Kirkas, El Idva, Minja, Minja 1 (urbani), Minja 2 (urbani), Minja 3 (urbani), Beni Mazar, Deir Mavas, Nova Minja, Magaga, Malavit Garb, Malavi (urbani), Malavi, Mataj i Samalut.

Trgovački i administrativni centar muhafaze je grad - Minja, udaljena 225 km jugoistočno od Kaira.

## Privreda  i transport
Muhafaza Minja je agrarni kraj, glavne kulture su; pamuk, kukuruz, pšenica, šećerna trska, datulje, luk i proso.

Od industrije ima predionice pamuka, mlinove i šećerane u Minji, Abu Kirkasu i Šeik Faḍlu. Ostali veći urbani centri su Malavi i Beni Mazar.

Željezna ruda se iskapa u Libijskoj pustinji, a vapnenac se vadi u kamenolomima na istočnoj obali, sjeverno od grada Minje.

Preko muhafaze prolazi magistralna željeznička pruga Kairo-Asuan.

## Znamenitosti

Od historijskih znamenitosti Muhafaza Minja ima ruine antičkog Hermopolisa, na lokalitetu Ašmunein nedaleko od Minje.

## Izvori

## Vanjske veze

* ''Službene stranice''  
* ''Al Minya governorate, Egypt'' (na portalu Encyclopædia Britannica)
Slobodarski socijalizam

**Slobodarski (anarhistički) socijalizam**, **antiautoritarni socijalizam** ili **bezdržavni socijalizam** je skup antiautoritarnih, antietatističkih i anarhističkih političkih filozofija unutar socijalističkog pokreta koji kritikuju državnosocijalističku koncepciju socijalizma kao oblik državnog kapitalizma u kojem manjinska i otuđena birokratija zadržava centralizovanu kontrolu nad ekonomijom i diriguje masama, umesto da stanovništvo preuzme moć u svoje ruke. Zahteva koreniti raskid sa svetskim kapitalizmom i uspostavljanje uređenja besklasne zajednice, čije bi glavne karakteristike trebale biti: globalni karakter, zajedničko vlasništvo, demokratsko upravljanje, proizvodnja samo i direktno za potrebe i besplatan pristup. Kritikuje robovanje plati i nadnici na radnom mestu ili mestu proizvodnje i stvaralaštva, a afirmiše samoupravljanje proizvođača, stvaralaca i kreativaca, te decentralizovane demokratske strukture političke organizacije.

„Slobodarski socijalizam“, „antiautoritarni socijalizam“, „bezdržavni socijalizam“ ili „levi anarhizam“ je škola mišljenja unutar socijalističke teorije i socijalističkog pokreta. Inspirisani idejama levog slobodara Pjera Žozefa Prudona i praksom Pariske komune iz 1871. godine levi slobodari Mihail Bakunjin i Petar Kropotkin su među prvima razvijali teorije o besklasnom, antiautoritarnom socijalističkom i demokratskom društvu, zalažući se za društvo bez privatnog vlasništva i represivnih delova postojeće kapitalističke države.

Anarhistički socijalizam često kritikuje represivne elemente postojeće kapitalističke države i tvrdi da se društvo koje se temelji na slobodi i pravdi može postići jedino prevladavanjem autoritarnih i represivnih institucija koje kontrolišu sredstva za proizvodnju i raspodelu i podređuju većinu radnog i obespravljenog stanovništva vlasničkoj kapitalističkoj klasi ili političkoj i ekonomskoj eliti. Slobodarski socijalisti se zalažu za decentralizovane demokratske strukture zasnovane na federalnim ili konfederalnim udruženjima, formiranim na pricipima direktne demokratije i demokratskih tela, kao što su saveti proizvođača. Razlikuje se od autoritarnog i avangardističkog pristupa boljševizma i lenjinizma, ali i reformizma fabijanizma i Bernštajnove verzije socijaldemokratije.

Oblici i socijalističko krilo prošlih i sadašnjih političkih filozofija i pokreta koji se obično opisuju kao slobodarsko socijalistički uključuje anarhizam (posebno anarhističke škole mišljenja kao što su anarhosocijalizam, anarhosindikalizam, anarhokolektivizam, zeleni anarhizam, mutualizam i socijalni anarhizam), zatim slobodarski marksizam, luksemburgizam, pojedine verzije demokratskog socijalizma, autonomizam, socijalizam saveta, participizam i revolucionarni sindikalizam.

## Povezano
* Anarhija
*Samoupravni socijalizam
*Socijalizam
* Demokratski socijalizam
* Socijaldemokratija
* Marksizam
* Anarhizam

## Reference
Škrbina

**Škrbina** () je naseljeno mjesto u sastavu općine Komen, regija Obalno-kraška, Slovenija.

## Historija

Do teritorijalne reorganizacije u Sloveniji nalazila se u sastavu stare općine Sežana.

## Stanovništvo

Na popisu stanovništva 2011. godine, Škrbina je imala 142 stanovnika.

## Reference

## Vanjske veze
Mara (demon)

**Mara** se u budizmu smatra demonskim bićem koje predstavlja vrhovnog neprijatelja svih ljudi koji nastoje da žive svetim životom. Prema budističkom predanju, on je pokušavao da odvrati Gotama od postizanja probuđenja.

Sam Gotama Buda je govorio o Mari kao o onome ko pomoću raznih poželjnih i dopadljivih stvari iskušava čoveka:

## Reference
Médicos, línea de vida

***Médicos, línea de vida*** je meksička telenovela produkcijske kuće Televisa, originalno emitovana tokom 2019.

## Uloge

## Vanjske veze
*
Nacionalni spomenici u Ljubuškom

Na listi nacionalnih spomenika kulture Bosne i Hercegovine za opštinu Ljubuški se nalaze slijedeći spomenici:
* Antički vojni logor na Gračinama u Humcu, arheološko područje
* Džamija Ali-bega Kapetanovića u Vitini, graditeljska cjelina
* Lalića kula sa dvorima, graditeljska cjelina
* Nekropola sa stećcima Bijača, historijsko područje
* Nekropola sa stećcima Mramorje, Gornji Studenci, historijsko područje
* Stari grad Ljubuški, graditeljska cjelina

## Reference

## Vanjske veze
* Zvanična stranica komisije za očuvanje nacionalnih spomenika Bosne i Hercegovine
Nekropola Mramorje Gornji Studenci

**Nekropola sa stećcima Mramorje Gornji Studenci**, opština Ljubuški, Bosna i Hercegovina. Nekropola je i nacionalni spomenik Bosne i Hercegovine.

## Lokacija
Nalazi se na nadmorskoj visini od 63 metara, uz savremeno rimokatoličko groblje u selu Gornji Studenci, udaljenom oko 5 km vazdušne linije od Ljubuškog, u pravcu jugoistoka. 

## Historija
U okolini Ljubuškog, na 7 nekropola registrovano je 214 stećaka, od čega 176 opisanih: ploča 88, sanduka 78, sanduka s postoljem 1, sljemenaka 9. Nije opisano 48 primjeraka. Od 176 opisanih nadgrobnih spomenika, polovina je ploča, polovina sanduka, dok je sarkofaga relativno malo, ali su umjetnički kvalitetnije ukrašeni od ostalih. Od 176 primjeraka 81 je ukrašenih, od toga 33 sa simbolom krsta, što je do izražaja došlo naročito u Gornjim Studencima. Ukrasni motivi na nekropolama sa stećcima ljubuškog kraja su sljedeći: motiv štita sa mačem, simbol kamenice, ljudske figure s antropomorfnim ukrasom, tordirano uže i trake, polumjesec, rozete, vitice trolista, kolo, motiv spirale, scene lova, simbol sokolova i turnir.
 
Na ovom području bilo je aktivno više klesarskih radionica kao nosioca različitih uticaja. Nije ista škola majstora koji su radili spomenike na nekropoli u Gornjim Studencima i onih koji su radili na nekropoli u Bijači, Zvirićima i Pržinama

## Opis
U Gornjim Studencima bilo je 44 ploča, 25 sanduka, 4 sljemenjaka i 1 sanduk s postoljem. Izuzetno lijep primjerak predstavlja sanduk (broj 28) visine 90 cm čija je gornja površina isklesana u vidu triju stepenica visine 4 i 5 cm, s komplikovanim krstom na gornjoj stepenici. Izrada stećaka na ovoj nekropoli ukazuje da su brižljivije izrađeni primjerci pripadali bogatijem društvenom sloju, a pojedine su ih porodice postavljale po grupama, odnosno prema srodstvu.

## Literatura
* Marko Vego, Srednjevjekovni nadgrobni spomenici BiH, Ljubuški, Sarajevo, 1954.
* Desanka Kovačević-Kojić, Gradska naselja srednjovjekovne bosanske države, Veselin Masleša, Sarajevo, 1978.
* Hazim Šabanović, Bosanski pašaluk, postanak i upravna podjela, Svjetlost, Sarajevo,
* 
* Šefik Bešlagić, Sarajevo: “Veselin Masleša“, 1982. STEĆCI – KULTURA I UMJETNOST
* Šefik Bešlagić, Sarajevo: Veselin Masleša, 1971. STEĆCI, KATALOŠKO-TOPOGRAFSKI PREGLED
## Reference
Lalića kula

**Lalića kula** je stambeno-fortifikacijski objekat iz osmanlijskog perioda u Ljubuškom, Bosna i Hercegovina.

## Lokacija
Graditeljska cjelina Lalića kula sa dvorima u Ljubuškom smještena je na jugoistočnoj padini brda Buturovice, u mahali na istočnom periferiji grada Ljubuški, a sa južne strane starog puta prema Starom gradu Ljubuškom.

## Historija
Kako je bilo uobičajeno u Bosni i Hercegovini u vrijeme turske uprave feudalci-spahije gradili su kule, stambeno-fortifikacijske objekte sa pratećim stambenim aneksom odžakom-konakom. Predstavlja poseban tip *starije muslimanske kuće...poluutvrđeni dvorac feudalaca i, po svoj prilici, izdanak stambene kulture srednjeg vijeka*. Ovaj tip objekata nalazimo na cijeloj teritoriji Bosne i Hercegovine, a gradili su ih „spahije i zaimi na svojim imanjima i kapetani po središtima svojih kapetanija.

U toku 2009. godine vlasnik je djelimično obnovio kulu i kuću za stanovanje. Ostali objekti su u ruševnom stanju.

## Opis
Lalića kula izgrađena je 1774. Godine. To je zgrada sa visokim prizemljem i dva sprata. U osnovi je četverougaonik 6.00 x 6.35m. Ukupna visina kule je 10.35m.
Uz kulu nalaze se još kuća za stanovanje sa stajom i kovačnicom u podrumu, kuća kuhača, kuća za poslugu i čatrnja. Kuća za stanovanje sa stajom i kovačnicom u podrumu je četverougaoni objekat pokriven četverovodnim krovom. Dimenzije objekta su 9.50 x 9.50m. Zidana je lomljenim kamenom krečnjakom u krečnom malteru sa provezanim tesancima na uglovima objekta. Međuspratne konstrukcije su na svim etažama hrastove grede koje su i danas u dobrom stanju. Krov kuće bio je četverovodni, sada je trovodni. Pokrov su bile ploče kamena škriljca, sada je crijep.  Cjelina je ograđena avlijskim zidovima, djelimično oštećenim. Kompleksu pripadaju i dva objekta izvan zidina.

Proglašena je za nacionalni spomenik Bosne i Hercegovine 

## Literatura
* Hamdija Kreševljaković, Naše starine godišnjak Zavoda za zaštitu spomenika kulture Bosne i Hercegovine, broj II, Sarajevo, 1954. godine -KULE I ODŽACI U BOSNI I HERCEGOVINI

## Reference

## Vanjske veze
* Odžak Lalića/
Nacionalni spomenici u Neumu

Na listi nacionalnih spomenika kulture Bosne i Hercegovine za opštinu Neum se nalaze slijedeći spomenici:
* Hutovski grad (Hadžibegov grad) u Hutovu, historijsko područje
* Kamena ploča sa natpisom Radovca Vukanovića u Gornjem Hutovu, arheološki spomenik
* Katolička crkva svete Ane u selu Gradac, historijska građevina
* Nekropola sa stećcima na lokalitetu Crkvina u Hutovu, arheološko područje
* Nekropola sa stećcima na lokalitetu Groblje stećaka na rimokatoličkom groblju kod Jurkovića kuća u Brštanici, Donje Hrasno, arheološko područje
* Nekropola sa stećcima na lokalitetu Međugorje u Glumini, arheološko područje
* Ostaci rimskog naselja i srednevjekovna nekropola sa stećcima u Vranjevom selu, arheološko područje

## Reference

## Vanjske veze
* Zvanična stranica komisije za očuvanje nacionalnih spomenika Bosne i Hercegovine
Sohag (muhafaza)

**Muhafaza Sohag** ( / *Muḥāfāzah Sohaj*) je jedna od 27 muhafaza na koje je Egipat administrativno podjeljen.

## Geografija

*Muhafaza Sohag* se nalazi u Gornjem Egiptu, južno od Muhafaze Asjut i sjeverno od Muhafaze Kene.  
Prostire se na površini od 11,218 km², u kojoj živi 5,128,446 stanovnika

To je uski pojas plodne doline rijeke Nil, dug oko 100 km, ali ne širi od 21 km. Nil je svoje korito probio u vapnenačkim stijenama koje se na 
istočnoj obali uzdižu do 305 metara, tako da gotovo čitav teren povoljan za ratarstvo leži na zapadnoj obali. 
Na toj obali živi i većina stanovnika muhafaze, pa ona spada u jednu od najgušće naseljenih u Egiptu.

### Administrativna podjela

Muhafaza je administrativno podjeljena na 19 okruga; Akhmim, Baljana, Kavsar (urbani), Maraga, Manša, Asirat, Dar es Salam, Girga (urbani), Girga, Juhaina, Novi Akhmim, Novi Sohag, Sakulta, Sohag, Sohag 1 (urbani), Sohag 2 (urbani), Tahta, (urbani), Tahta i Tima.

Administrativni centar muhafaze je grad - Sohag, ostali veći urbani centri su Akhmim, Girga i Ṭaḥta.

## Privreda  i transport
Muhafaza Sohag je agrarni kraj, oko 3/4  svih zaposlenih su ratari. Najviše se uzgaja pamuk, proso, pšenica, šećerna trska, luk, kikiriki i dinja. 
Donbar dio oranica se navodnjava *[[Kanal]]om Gergavija*, koji uzima vodu iz Nila kod brane južno od Nag Hamadia (Muhafaza Kena).

Od industrije Sohag ima predionicu svile u Akhmimu i šećeranu u Girgi (proširena 1980-ih).
Vapnenac se iskapa u kamenolomima Harid (sjeverno od Akhmima) i Isavija (južna periferija Akhmima)

## Znamenitosti

Dva najpoznatija antička arheološka lokaliteta su Abidos sa spomenicima Starog, Srednjeg i Novog egipatskog kraljevstva (Hram Setija I) i Bajt Kalaf, na periferiji Sohaga sa mastaba|mastabom]] (grobnica od adobe opeke) faraona Džozera (Treća dinastija, oko 2650. pne..-2575. pne.).

Devet km istočno od Sohaga nalazi se koptski Bijeli manastir sa bazilikalnom crkvom s kraja 5. vijeka, okružen zidom od bijelog kalcita u kom je ugrađeno mnogo kamena sa faraonskih građevina. Svega nekoliko kilometara sjeverozapadno leži - Crveni manastir, koji također ima bazilikalnu crkvu. Kao važni ranokršćanski i sredovjekovni centri koptske crkve danas su kompletno obnovljeni.

## Izvori

## Vanjske veze

* ''Službene stranice''  
* ''Sūhāj, governorate, Egypt'' (na portalu Encyclopædia Britannica)
Sohag

**Sohag** (arapski: سوهاج/*Sawhāj*) je grad od 248,174 stanovnika u centru Egipta u Muhafazi Sohag u kojoj je i administrativni centar .

## Geografija

*Sohag* leži u Gornjem Egiptu, na zapadnoj obali rijeke Nil,  između Asjuta i Girge, udaljen 507 km jugoistočno od glavnog grada Kaira.

Preko puta rijeke na istočnoj obali leži grad Akhmim (140,785 stan.) sa kojim je spojen sa dva mosta, pa formira jedinstvenu urbanu cjelinu, iako su oni formalno zasebne jedinice, svak sa svojom upravom.

## Historija
Historija Sohaga vezana je uz manastire Koptske pravoslavne crkve, koji su bili važni ranokršćanski centri do ranog srednjeg vijeka. Nakon tog perioda Sohag je postao beznačajno selo, pa je sve do 1960. Girga bila administrativni centar.

Sohag je danas administrativni-trgovački-medicinski-servisni i obrazovni centar tog dijela Egipta. 
Od 2006. je i univerzitetski grad sa 15 fakulteta.
Nukleus tog univerziteta bio je pedagoški fakultet otvoren 1971., zatim su kao filijale Univerziteta iz Asjuta, - 1992 osnovani medicinski, a 1996 i 
agronomski fakultet.

### Privreda i transport

Industrija Sohaga je  vezana uz njegovu ratarsku okolicu, pa se svodi na prehrambenu i tekstilnu industriju (predionice pamuka).  
Poznat je kao centar za popravak automobila i kupnju rezervnih djelova.

Grad leži na trasi magistralne željezničke pruge i autoputa Kairo-Asuan, a ima i aerodrom.

## Reference

## Vanjske veze

* ''Sūhāj, Egypt''
Roger Bacon

**Roger Bacon** (Ilchester, Somerset, o. 1214. - Oxford, 11. lipnja 1294.), engleski franjevac, učenjak, teolog i filozof koji je sažeo svoja rana proučavanja na magiju i alkemiju. Zvan *doctor mirabilis*.

## Biografija
Studirao je matematiku i medicinu u Oxfordu i Parizu. Uz latinski, izvrsno je govorio hebrejski, arapski i grčki, što mu je omogučilo uvid u jezično šaroliku literaturu.

Bio je jedan od pionira srednjovjekovne eksperimentalne znanosti, a osim matematike i astronomije, proučavao je magnetizam i optiku te je otvorio put razvoju optike i uporabi leća. Oko 1250. godine postao je pripadnik franjevačkog reda i okrenuo se znanosti i pokusima. Zbog teoloških učenja oduzeta mu je katedra 1257. godine, nakon čega odlazi u progonstvo u Pariz.

Godine 1277. zatraženo je od njega da izloži svoje filozofske poglede, a potom je osuđen je  i zatvoren. Oslobođen je 1292. godine poslije provedenih petnaest godina u tamnici.

Bio je stručnjak u prosudbenoj ili mundanoj astrologiji kojom se nastojalo povezati planetarne cikluse i obrasce sa svjetskim događajima. Osim astrologijom, bavio se i teologijom, matematikom, geografijom, astronomijom, fizikom i alkemijom. Poznato je da je izvodio praktične pokuse, osobito s kovinama i magnetizmom, a otkrio je i barut, neovisno od Kineza.

Pripisuje mu se djelo "Zrcalo alkemije" (*Speculum Alchemiae*) objavljeno 1597. godine.

U svojim radovima predvidio je izradu lokomotive, automobila, eksploziva, zrakoplova i parobroda.

## Djela

Njegova glavna djela nastala su između 1266. i 1268. godine:

*"Veće djelo" (*Opus maius*) 
*"Manje djelo" (*Opus minus*)
*"Treće djelo" (*Opus tertium*)

## Napomene

## Literatura
* Baigent, Michael; Leigh, Richard. *Eliksir i kamen: nasljeđe magije i alkemije*. Zagreb. 2000. 
*Black, Jonathan. *Tajna povijest svijeta*. Čakovec. 2009. 
* Bobrick, Benson. *Sudbonosno nebo: povijest astrologije*. Zagreb. 2007.
**Opća enciklopedija u 20 svezaka, sv. II*. Zagreb. 2005. 
*Russell, Bertrand. *Mudrost Zapada*. Split. 2005.
Neznanje

**Neznanje** je nedostatak znanja i informacije o nečemu. Posedovanje krivog znanja i informacije naziva se zabluda.

Nekad se neznanje i zabluda koriste kao sinonimi.

## U filozofiji

Rodžer Bekon razlikuje četiri glavna razloga za ljudsko neznanje i neuspeh da se postigne istina: podložnost bezvrednom autoritetu, uticaj običaja, predrasude svetine i prikazivanje tobožnje mudrosti da bi se prikrilo vlastito neznanje. Po njemu, četvrti izvor zablude je najopasniji, jer omogućava čoveku da skriva svoje neznanje. Na primer, zato što je to rekao Aristotel, smatra se za istinito.

## Izvori

## Povezano
* Avidya
* Neznanje (budizam)
Odnos esencije i egzistencije

**Odnos [[Esencija|esencije]] i [[Egzistencija|egzistencije]]** je tema koja je dominirala srednjovekovnom filozofijom. Srednjovekovna filozofija je esenciju uglavnom metafizički razdvajala od egzistencije. Najčešće je egzistencija bila zavisna od esencije, koja je od Boga. Egzistencija se poimala kao ostvarena esencija neke stvari.

## Razvoj

Al-Farabi smatra da je egzistencija akcidencija esencije. Ibn Sina je naglasio razliku između egzistencije i esencije, što su prihvatili srednjovekovni evropski filozofi.

Prema Tomi Akvinskom, egzistencija, kao aktualnost, jeste određena esencijom, kao potencijalnošću. Ipak, on ne smatra da esencija postoji pre no što primi postojanje. Nema esencije bez egzistencije, ni egzistencije bez esencije, one su stvorene zajedno. Sve što ne pripada pojmu esencije, dolazi spolja. Tako, ni jedna esencija ne može da se zamisli bez onoga što čini deo esencije.

Egidije Rimski je bio pod znatnim uticajem novoplatonske teorije ο participaciji. Egzistencija ili biće (*esse*) proističe iz Boga i predstavlja participaciju božanske egzistencije. Egzistencija je primljena od esencije i realno je različita od nje. To se može empirijski ustanoviti kod telesnih stvari, budući da one imaju početak egzistencije i nisu uvek bile povezane s egzistencijom, što dokazuje da je egzistencija potencijalna, i da je različita od esencije opažljive stvari. Ako egzistencija ne bi bila različita od esencije u stvorenim stvarima, onda stvorena biće ne bi bila stvorena bića: ona bi postojala na osnovu svoje vlastite suštine i bila bi nezavisna od božjeg stvaranja.

## Izvori

## Povezano
* Biće
* Suština
* Postojanje
Akhmim

**Ahmim** (arapski: أخميم/Akhmīm, koptski: Khmin) je grad od 140,785 stanovnika u Gornjem Egiptu u Muhafazi Sohag.

U gradu živi značajna Koptska manjina.

## Geografija

Ahmim leži na istočnoj obali rijeke Nil, točno prekoputa svog administrativnog centra Sohaga, na zapadnoj obali.

## Historija
Ahmim je vrlo stari grad, dokaz za to su brojne nekropole iz Šeste dinastije (otprilike 2325. pne.-2150. pne.. Nastavio je egzistirati sve do Kasne antike kao važan centar Koptske crkve i umjetnosti.

Ime mu je najvjerojatnije derivat od staroegipatskog - **Khent-min** i koptskog - **Khmin**, kako se zvao egipatski bog Min, koji je za helenizma povezan sa grčkim Panom, pa se počeo nazivati **Panopolis** (grčki: Πανὸς πόλις - Panov grad).

Za Ptolomejskog Egipta kad je nazvan **Hemis** (Χέμμις) bio je prijestolnica 9 nome (provincije) Gornjeg Egipta - *Hemise*.
Grčki geograf Strabon (1. vijek pne.) opisao ga je kao grad zanatlija koji prave odlične lanene tkanine.

U njemu je rođen pretposljednji faraon iz Osamnaeste dinastije - Ay (vladao otprilike između 1323. pne.-1319. pne. i Yuya važan administrator te iste dinastije.
U *Hemisu* odnosno *Panopolisu* je rođen i grčki pjesnik iz 5. vijeka - Nonos, pa ga neki i zovu *Nonos iz Panopolisa*.

Arheološkim iskapanjima provedenim - 1981. otkriveni su ostaci hrama podignutog za rimske vladavine, sa skulpturama iz Novog kraljevstva.

Nakon muslimanskog osvanja Egipta za vladavine fatimidskog kalifa Al-Mustansira (11. vijek), postao je prijestolnica jedne muhafaze. Ona je u 18. vijeku uklopljena u Muhafazu Gigra. U to vrijeme grad su opljačkali Mameluci u vrijeme njihovih buna protivOsmanlija.

Današnji Ahmim je grad prehrambene i tekstilne industrije i trgovački centar za poljoprivredne proizvode.

## Reference

## Vanjske veze

* ''Akhmīm, Egypt''
Kategorije (Aristotel)

Prvi sustavan nauk o kategorijama dao je Aristotel, koji razlikuje 10 kategorija:
# supstancija (suština) – čovjek, konj; 
# količina – dva ili tri lakta dužine; 
# kakvoća – bijel, gramatički; 
# relacija (odnos) – veće, pola; 
# prostor – na trgu; 
# vrijeme – jučer, prošle godine; 
# položaj – sjedi, leži; 
# stanje (ili imanje) – naoružan, obuven; 
# delanje – gori, siječe; 
# trpljenje – spaljivan, biva sječen.

U nekim spisima Aristotel spominje 3 ili 8 kategorija; tijekom razvoja filozofije taj se broj mijenjao.

## Izvori

## Povezano
* Biće
Akcija (filozofija)

**Delanje** predstavlja smisaonu integraciju više međusobno povezanih psihičkih procesa: imaginacije, donošenja odluke, usmerenosti svesti. Akt je deo obrasca ponašanja koji uključuje različite specifične reakcije sa istom svrhom. Bihevioristi pod ovim činom podrazumevaju samo ono što se objektivno odigralo. Međutim, pod aktom, osim ispoljenog ponašanja, podrazumevaju se i apstraktne, misaone operacije, zajedno sa pratećim saznajnim, osećajnim i voljnointencionalnim sadržajima.

## Reference
Akcija

**Akcija** može značiti:

*Delanje, u filozofiji
*Deonice, u finansijama
*Ekološka akcija
*Aktivizam
*Direktna akcija
*Društvena akcija
*Akcioni film
*''Akcija'' (film)
Erzelj

**Erzelj** () je naseljeno mjesto u sastavu općine Vipava, regija Goriška, Slovenija.

## Historija

Do teritorijalne reorganizacije u Sloveniji nalazio se u sastavu stare općine Ajdovščina.

## Stanovništvo

Na popisu stanovništva 2011. godine, Erzelj je imao 70 stanovnika.

**Napomena**: *U 1953. smanjeno za dio naselja koji je priključen naselju [[Kodreti]] (općina [[Komen]], regija [[Obalno-kraška (regija)|Obalno-kraška]]).*

## Reference

## Vanjske veze
Family Business (Star Trek: Deep Space Nine)

***Family Business*** () je epizoda američke science fiction TV-serije *[[Star Trek: Deep Space Nine]]*, premijerno prikazana 15. maja 1995. godine. Radnja prikazuje kako je Quark prisiljen vratiti se na matični svijet Ferengija kako bi vlasti spriječio da mu oduzmu poslovni imperij nakon što se ispostavilo da mu se majka Ishka bavila financijskim i drugim transakacijama koje su ženama Ferengija zabranjene.

U epizodi se prvi put pojavljuje lik Kasidy Yates, kapetanice teretnog broda koja će do kraja serije biti Siskova djevojka. U epizodi lik Ishke tumači kanadsko-američka glumica Andrea Martin, koju će u ostatku serije zamijeniti Cecily Adams.

## Reference

## Vanjske veze
*
Jetrel

***Jetrel*** je epizoda američke science fiction TV-serije *[[Star Trek: Voyager]]*, premijerno prikazana 15. maja 1995. godine. Radnja prikazuje kako se Neelix sticajem okolnosti prisiljen suočiti sa dr. Jetrelom, haakonijanskim naučnikom i tvorcem oružja koje je za vrijeme rata sa Thalaxijancima uništilo Neelixov rodni svijet i pobilo cijelu porodicu.

Scenario za epizodu je bio inspiriran raspravama koje je potakla predstojeća 50. obljetnica američkog nuklearnog bombardiranja Hiroshime i Nagasakija, a lik dr. Jetrela je velikim dijelom napisan po uzoru na Roberta Oppenheimera, naučnika koji je za vrijeme projekta Manhattan stvorio bombe kojim je izveden napad. Epizoda se ističe time da je lik Neelixa, koji je dotada bio uglavnom iritantni klaun koga malo tko shvaća ozbiljno, prikazan kao ličnost duboko traumatizirana tragedijom i vlastitim osjećajem krivnje, a Ethan Phillips, koji ga tumači, je prvi put imao prilike pokazati svoje vještine u tumačenju ozbiljnih dramskih uloga. Zbog toga je mnogi kritičari smatraju jednom od najboljih epizoda serije.

## Reference

## Vanjske veze
*
Shakaar

***Shakaar*** je epizoda američke science fiction TV-serije *[[Star Trek: Deep Space Nine]]*, premijerno prikazana 22. maja 1995. godine. Radnja prikazuje kako Kai Winn nakon iznenadne smrti prethodnika dolazi na čelo bajoranske privremene vlade te naređuje majoru Kiri da ode u zabačenu provinciju kako bi nekadašnje drugove iz rata sa Cardassijancima nagovorila da se prestanu suprotstavljati vladi i tako spriječila mogući građanski rat.

## Reference

## Vanjske veze
*
John Doman

**John Doman** (9. januar 1945 -) je američki glumac, najpoznatiji po televizijskim ulogama, pri čemu se najviše ističe lik zamjenika komesara Williama Rawlsa u TV-seriji *[[The Wire]]* te Rodrigo Borgia u TV-seriji *[[Borgia (TV serija)|Borgia]]*.

## Izvori

## Vanjske veze
* 
* 'Wire's' Doman a Philly native
Learning Curve (Star Trek: Voyager)

***Learning Curve*** () je epizoda američke science fiction TV-serije *[[Star Trek: Voyager]]*, odnosno finale njene prve sezone, premijerno prikazana 22. maja 1995. godine. Radnja prikazuje kako Tuvok nastoji disciplini Zvjezdane flote naučiti nekoliko problematičnih bivših Maquisa u posadi, a dok istovremeno tajanstvena infekcija bioneuralnih mreža prijeti brodu.

Scenario su napisali Ronald Wilkerson i Jean Louise Matthias, autori *[[Lower Decks (Star Trek: The Next Generation)|Lower Decks]]*, epizode *[[Star Trek: The Next Generation]]* koja je imala sličan koncept i zaplet. Većina usporedbi kod kritičara je bila na štetu ove epizode, pri čemu se posebno zamjeralo loše napisan lik Tuvoka, kao i kontradikcije i ignoriranje ranijih epizoda *Voyagera*.

*Learning Curve* je bila zamišljena kao redovna epizoda, pri čemu je sljedeća epizoda *[[The 37's]]* trebala biti finale sezone. Problemi sa rasporedom su, međutim, mrežu UPN natjerali da četiri epizode emitira u sljedećoj sezoni.

## Izvori

## Vanjske veze
*
Kategorija (filozofija)

**Kategorija** je, u filozofiji, najviši rodni pojam, oblik bitka, najopćenitiji iskaz o biću kao biću.

## Razvoj
### Aristotel

Prvi sustavan nauk o kategorijama dao je Aristotel, koji razlikuje 10 kategorija:
# supstancija – čovjek, konj; 
# kvantiteta (količina) – dva ili tri lakta dužine; 
# kvaliteta (svojstvo) – bijel, gramatički; 
# relacija (odnos) – veće, pola; 
# mjesto – na trgu; 
# vrijeme – jučer, prošle godine; 
# položaj – sjedi, leži; 
# imanje – naoružan, obuven; 
# činjenje, djelovanje – gori, siječe; 
# trpljenje – spaljivan, biva sječen.

U nekim spisima Aristotel spominje 3 ili 8 kategorija; tijekom razvoja filozofije taj se broj mijenjao.

### Kant

U novijoj filozofiji Kant uspostavio je 12 kategorija prema vrstama sudova. To su kategorije:
* kvantitete (jedinstvo, mnoštvo, sveukupnost), 
* kvalitete (realitet, negacija, limitacija), 
* relacije (inherencija, supstancija, kauzalitet, dependencija) i 
* modaliteta (mogućnost, nemogućnost, egzistencija, ne-egzistencija) itd.

Za Kanta su kategorije misaone apriorne forme koje se odnose na objekte iskustva, a ne i na samu stvar po sebi.

### Hartmann

Posljednji sustavan nauk o kategorijama dao je N. Hartmann, koji je u svojoj teoriji o slojevima realnoga svijeta skicirao tablicu kategorija koja ostaje nužno nedovršenom zato što tijek čovjekova spoznavanja otkriva odnosno konstituira nove slojeve realnosti, a to uvjetuje i nastanak novih kategorija.

## Izvori

## Povezano
* Biće
Dokolica

**Dokolica** se često definiše kao kvalitet iskustva ili kao slobodno vreme. Slobodno vreme je vreme provedeno van posla, lova na posao, kućnih poslova i obrazovanja, kao i neophodnih aktivnosti kao što su jelo i san.

Često slobodne aktivnosti nisu potpuno slobodan izbor i mogu ih ograničiti socijalni pritisci, npr. ljudi mogu biti prisiljeni da bave baštovanstvom potrebom da se drže standarda susednih bašta ili odlaze na zabave zbog društvenih pritisaka.

Dokolica je izvor mnogih plemenitih veština i umetnosti. Aristotel je smatrao da su matematičke veštine nastale prvo u Egiptu, jer tu svešteničkom staležu beše dopuštena dokolica.

## Izvori

## Povezano
* Dosada
Grahovsko polje (Bosna)

**Grahovsko polje** je kraško polje u Bosni i Hercegovini, na području opštine Bosansko Grahovo. Okruženo je planinama: Dinara, Uilica, Jadovnik, Šator i Staretina.

Sastoji se iz nekoliko manjih cjelina (polja): Resenovačko, Pašića, Crnoluško i Ždralovac. Nalazi se na nadmorskoj visini od 708 – 873 m  i proteže se od sjeverozapada ka jugoistoku u dužini od 45&nbsp;km i širini od 10&nbsp;km. Na jugu je Ždralovac i Livanjsko polje do Livna , a na sjeveru iz Resenovačkog polja pruža se prevoj prema Drvaru ( Ploče 985 m nadmorske visine ) i uvala ka Srbu. Prevoj preko Stožišta između Dinare i Uilice ( Derala 965 m nadmorske visine ) je prolaz na zapad prema Kninu. Tičevska visoravan (1098 m nadmorske visine ) je prolaz na istok ka Glamoču.

Na području Grahovskog polja značajno je nalazište gline za proizvodnju cigle i crijepa koje je eksploatisano više od 50 godina a danas nije u funkciji proizvodnje. Polje je pretežno pogodno za stočarstvo.

U hidrografskom pogledu Grahovsko polje podjeljeno je na slivove Crnog i Jadranskog mora. Vododijelnica je u mjestu Begovac poznat u narodu pod nazivom Dijelovi. U polju je prirodno Pečenačko jezero, i vještačko jezero u Borovači. Grahovsko polje je pod uticajem mediteranske i kontinentalne klime, sa dugim i jakim zimama i kratkim i toplim ljetima. Ovo područje zbog svog položaja ima veoma veliki broj sunčanih dana u godini. U pogledu  godišnje količine padavina ovo  područje nalazi se pod jačim  utjecajem  strujanja  sa  mora, te  količina padalina  ukazuje  na  humidni  karakter  klime.

Polje je podložno periodskim poplavama, što je karakteristično za kraška polja. S vremenom, voda se povlači s površine, a ostaju biološki vrijedna vlažna staništa (blato) i močvarni dijelovi obrasli teško prohodnim tršćacima, šašicima ili cretovima. Naselje Kazanci (Gornje i Donje) ime je dobilo po jednom od najvećih ponora u polju koji podsjeća na „kazan“ (kotao), i nema veze sa izradom kazana. Kazanačko blato se spominje u novinarskim izvještajima iz 1943. godine, kada su u njemu stradali dijelovi italijanske divizije Sasari. Na ušću vode u kazanački ponor i danas ima nekoliko vodenica, koje su vršile usluge mjesnom stanovništvu meljući žito.
## Pećina Ledenica
Uz obilje kraških tvorevina, u krečnjačkom masivu Stražbenice u području sela Resanovaca nalazi se jedan od najvećih speleoloških sistema u Bosni i Hercegovini. Tu je pećina Ledenica, vjerovatno najljepša i najbogatija pećina u BiH i jedna od poznatijih u široj regiji, istražene dužine 697m i površine 8477m². Pored Ledenice u Resanovcima postoji još nekoliko pećina, a to su : Čadjava dužine 322.5m i površine 3558.5m², Skakića pećina dužine 55m i površine 304 m², Vodena pećina dužine 1002.5m i površine 10370m². i ponor Struge. Veza između ponora Struge i Bastašice kod Drvara utvrdjena je bojenjem 1969 god.

Ledenica je i arheološki lokalitet sa nalazima iz vremena neandertalaca. Tu su živjeli Iliri iz plemena Dicioni. Rimljani su napravili nekoliko naselja i saobraćajnica.

## Reference

## Vanjske veze
* Zvanični sajt
Imotsko polje

**Imotsko polje** je kraško polje u Hrvatskoj i Bosni i Hercegovini. Poznato je i kao *Imotsko-bekijsko polje*. Najveće naselje je Imotski, po kojem je dobilo ime. 

Pruža se u smjeru sjeverozapad-jugoistok. Dugo je 33,3 kilometara i široko 1-6 kilometara, površine 95&nbsp;km² (45&nbsp;km² nalazi se u Hrvatskoj]], a 50&nbsp;km² nalazi se u Bosni i Hercegovini, gdje i nosi naziv Bekijsko polje. Sastoji se od *Gornjeg polja* (22,8&nbsp;km²) i *Donjeg polja* (72,2&nbsp;km²). *Donje* je najčešće poplavljeno, a u jugoistočnom dijelu može se izdvojiti manje polje, *[[Grudsko polje]]* (10&nbsp;km²).
## Poplave
Kroz polje teče nekoliko rijeka: Ričina, Vrljika i Grudski potok, a na zapadu polja se nalazi Prološko blato. Važno obilježje Imotskog polja jesu redovna sezonska plavljenja koja ograničavaju njegove poljoprivredne potencijale, ali istodobno održavaju plodnost tla. U skladu s time u XVIII. st. bili su su or­ganizovaniani radovi na kopanju odvodnih kanala i čišćenju jaraka. Cilj tih radova bio je dobiti što više obrađenog zemljišta. Tada je, zbog svoje agrarne vrijednosti, polje bilo podijeljeno između Mlečana i Osmanlija. Godine 1947. bio je završen 1650 metara dug odvodni tunel kojim je spriječeno plavljenje Donjeg polja. No, velik dio Gornjeg polja odnosno Blato još uvijek je dio godine pod vodom.

Poplave u kraškim poljima igraju ključnu, ali nedovoljno izučenu ulogu u funkcioniranju i razvoju podzemnih i površinskih krških ekosistema. Opstanak brojnih endemskih i ugroženih vrsta u poljima u kršu i u podzemnim prostorima vezanima za njih značajno je ugrožen prirodnim (klimatskim varijacijama ili promjenama), ali sve više i negativnim uticajima izazvanim različitim ljudskim djelatnostima. U tom smislu uloga inženjerskih i agrotehničkih radova na smanjivanju trajanja poplava u poljima u kršu potpuno je neistražena, ali je očito da može imati značajne negativne posljedice.

Dno polja je od dolomita, nalazi se na 260 metara nadmorske visine i najniže je područje u Imotskoj krajini . Urušavanjem krečnjačkih stijena tokom vremena, stvorene su brojne vrtače, koje su danas ispunjene vodom i predstavljaju jezera.

Klima je submediteranska. To potvrđuju smokve, bademi te poneka maslina koji uspijevaju na tome po­dručju.

Stanovništvo se u prošlosti najviše bavilo uzgojem kukuruza, a danas se uglavnom bavi uzgojem vinove loze i duhana.

## Reference

## Vanjske veze
Milan Simin

**Milan Simin** (Subotica, 10. decembar 1914 – Novi Sad, 26. jul 1941), podoficir, vazduhoplovni narednik Jugoslovenskog kraljevskog ratnog vazduhoplovstva, fubaler FK Vojvodina,  učesnik NOB-a, komandant Novosadskog partizanskog odreda 1941. godine.

## Biografija
Rođen je u Subotici. Odrastao u Novom Sadu. Završio je podoficirsku školu i postao vazduhoplovni narednik Jugoslovenskog kraljevskog ratnog vazduhoplovstva.

Posle kapitulacije kraljevine Jugoslavije uspeo je da izbegne zarobljavanje i vratio se u Novi Sad.

Kao aktivni podoficir i kandidat za člana KPJ, neposredno posle okupacije, kao vojni stručnjak određen je za vršenje obuke rukovanjem oružjem. Posle formiranja Štaba partizanskih odreda pri OK KPJ postavljen je na čelo vojne desetine.

## Stvaranje Novosadskog partizanskog odreda
U leto 1941. godine posle napada Nemačke na Sovjetski savez ubrzano se pristupilo organizovanijim akcijama usmerenim protiv okupatora. Smatralo se da je posle napada na SSSR opšta situacija znatno izmenjena u prilog oružanog ustanka protiv fašizma. KPJ se na ustanak spremala od prvih dana okupacije stvaranjem Vojnih komiteta koji su za cilj imali prikupljanje oružja, sanitetskog materijala, odeće, lekova, itd. Cilj je bio da se sa diverzija i sabotaža pređe na organizovanije oblike borbe i stvaranje vojnih formacija na terenu. Predlog da se  Novosadskog partizanskog odreda formira Novosadski partizanski odred dali su Radivoj Ćirpanov, Kosta Šokica i Borislav Prodanović.  Za komandanta je postavljen Milan Simin.

## Pogibija
Sa svojom grupom partizana pošao je 25. jula 1941. godine u čenejski atar s namerom formiranja partizanskih četa na terenu. Otkriveni su i u neravnopravnoj borbi poginuo je Milan Simin, uhvaćenog Antala Nemeta na licu mesta fašisti su likvidirali,  a Živko Radovanović je 2. avgusta iste godine obešen.

Na ovom mestu je 1971. godine podignut spomenik Novosadskom partizanskom odredu.

Prvobitno je bio sahranjen na Uspenskom groblju u Novom sadu, da bi po izgradnji ''Spomen''-''groblja'' boraca NOR-a 1941–1945 u Novom Sadu njegovi posmrtni ostaci bili preneti na novu lokaciju.

## Galerija

Datoteka:Откривање споменика Новосадском партизанском одреду 1971. године.jpg|Otkrivanje spomenika Novosadskom partizanskom odredu 1971
Datoteka:Милан симин.jpg|Grob Milana Simina na Spomen-groblju boraca NOR-a 1941–1945. u Novom Sadu


## Vanjske veze
* http://www.novisadinfo.info/2014/03/obnovljena-spomen-ploca-fudbalerima.html
Kanal Ibrahimija

**Kanal Ibrahimija** (/at-Turʿat/at-Tirʿat al-Ibrāhīmiyya) je kanal u Egiptu, koji teče od Asjuta do Gize, svojom dužinom 350 km je jedan od najdužih na svijetu.

## Karakteristike i historija
Kanal je iskopan za vladavine egipatskog kediva Ismail-paše između 1867. - 1873. 
U početku se koristio za navodnjavanje plantaža šećerne trske, i nije imao nikakvih brana ni akumulacija, već se voda iz Nila prirodnim padom slijevala u kanal.

Danas kanal počinje kod brane na Nilu kod Asjuta, nakon 60 kilometara toka dolazi do Dejruta, gdje se nakratko spaja sa Kanalom Bar Jusuf, koji teče prema sjeverozapadu do Oaze Fajum i Jezera Karun.
Kanal Ibrahimija nastavlja teći prema sjeveroistoku preko muhafaza; Minja, Beni Suejf i Giza, sve do grada El Ajata gdje uvire u Nil.

Kanal Ibrahimija osim na nekoliko mjesta gdje prati dijelove antičkih kanala, teče paralelno sa Nilom duž zapadne obale na udaljenosti do 5 kilometara.

Brana na Nilu kod Asjuta podignuta je između 1898. - 1903. da za niskog vodostaja preusmjerava vodu u kanal.

Njime se navodnjava oko 6900 km² oranica (1/5 plodne zemlje u Egiptu), teren u kom živi oko pet milijuna ljudi.

Između 2012. - 2018. podignuta je nova brana kod Asjuta, duga 900 metara, sa hidroelektranom i dvije ustave koju je gradilo 7000 radnika.

Kanal je plovan samo od Asjuta do  Assyuta i Dejruta, nizvodno ima puno brana, ustava i akumulacija za kontrolu vodostaja, pa se neda ploviti.

U prvim dekadama vodostaj kanala je jako varirao, zimi je bio i po 20 puta veći nego ljeti. Danas je reguliran Asuanskom branom i branom kod 
Asjuta.

Duž kanala (manje više sa desne strane) ide Željeznička pruga od Kairo-Asuan.

## Reference

## Vanjske veze

* ''Ibrahimiyya Canal''  
* ''Karta kanala''
Goče

**Goče** () su naseljeno mjesto u sastavu općine Vipava, regija Goriška, Slovenija.

## Historija

Do teritorijalne reorganizacije u Sloveniji nalazile su se u sastavu stare općine Ajdovščina.

## Stanovništvo

Na popisu stanovništva 2011. godine, Goče su imale 185 stanovnika.

## Reference

## Vanjske veze